CELEX: 32014D0165
Language: et
Date: 2014-03-03 00:00:00
Title: 2014/165/EL: Nõukogu otsus, 3. märts 2014 , millega volitatakse liikmesriike ratifitseerima Euroopa Liidu huvides relvakaubanduslepingut

25.3.2014   
            
            
               ET
            
            
               Euroopa Liidu Teataja
            
            
               L 89/44
            
         
      NÕUKOGU OTSUS,
   3. märts 2014,
   millega volitatakse liikmesriike ratifitseerima Euroopa Liidu huvides relvakaubanduslepingut
   (2014/165/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 ja artikli 207 lõiget 3 koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               11. märtsil 2013 volitas nõukogu komisjoni pidama ÜRO raames läbirääkimisi relvakaubanduslepingu üle küsimustes, mis kuuluvad liidu ainupädevusse.
            
         
               (2)
            
            
               2. aprillil 2013 võttis ÜRO peaassamblee vastu relvakaubanduslepingu teksti. Peaassamblee palus ka peasekretäril kui relvakaubanduslepingu hoiulevõtjal avada relvakaubandusleping 3. juunil 2013 allkirjastamiseks ning kutsus kõiki riike üles kaaluma relvakaubanduslepingu allkirjastamist ning seejärel kooskõlas oma põhiseaduslike menetlustega selle osaliseks saamist esimesel võimalusel.
            
         
               (3)
            
            
               Relvakaubanduslepingu eesmärk on kehtestada rangeimad võimalikud ühtsed rahvusvahelised standardid tavarelvastuse rahvusvahelise kaubanduse reguleerimiseks või selle tõhustamiseks ning ennetada ja likvideerida ebaseaduslikku tavarelvadega kauplemist ning ennetada nende kõrvalesuunamist. Liikmesriigid väljendasid oma rahulolu läbirääkimiste tulemustega ja valmisolekut relvakaubandusleping kiiresti alla kirjutada ja ratifitseerida.
            
         
               (4)
            
            
               Mõned relvakaubanduslepingu sätted hõlmavad küsimusi, mis kuuluvad liidu ainupädevusse, kuna need kuuluvad ühise kaubanduspoliitika reguleerimisalasse või mõjutavad siseturu eeskirju tavarelvastuse ja lõhkeainete üleandmise kohta.
            
         
               (5)
            
            
               Euroopa Liit ei saa relvakaubanduslepingut alla kirjutada ja ratifitseerida, sest selle osalisteks saavad olla üksnes riigid.
            
         
               (6)
            
            
               27. mail 2013 võttis nõukogu vastu otsuse 2013/269/ÜVJP, millega volitatakse liikmesriike kirjutama Euroopa Liidu huvides alla relvakaubanduslepingule (1).
            
         
               (7)
            
            
               Seepärast peaks nõukogu kooskõlas Euroopa Liidu toimimise lepingu artikli 2 lõikega 1 volitama liikmesriike relvakaubandusleping liidu ainupädevusse kuuluvates küsimustes liidu huvides ratifitseerima,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriike volitatakse relvakaubanduslepingut liidu ainupädevusse kuuluvates küsimustes liidu huvides ratifitseerima.
   Artikkel 2
   Käesolev otsus on adresseeritud liikmesriikidele.
   
      Brüssel, 3. märts 2014
      
         
            Nõukogu nimel
         
         
            eesistuja
         
         I. MICHELAKIS
         
      
   
   
      (1)  ELT L 155, 7.6.2013, lk 9.